กฎกระทรวงการแจ้งกำหนดวัน เวลา และสถานที่ที่พาหนะจะเข้ามาถึงด่านควบคุมโรคติดต่อระหว่างประเทศ พ.ศ. 2567กฎกระทรวง การแจ้งกำหนดวัน เวลา และสถานที่ที่พาหนะจะเข้ามาถึงด่านควบคุมโรคติดต่อระหว่างประเทศ พ.ศ. ๒๕๖๗อาศัยอำนาจตามความในมาตรา ๕ วรรคหนึ่ง และมาตรา ๓๙ วรรคสอง แห่งพระราชบัญญัติโรคติดต่อ พ.ศ. ๒๕๕๘ รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้มาตรา 1 ข้อ ๑ กฎกระทรวงนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปมาตรา 2 ข้อ ๒ ให้ยกเลิกกฎกระทรวงกำหนดแบบและวิธีการให้เจ้าของพาหนะหรือผู้ควบคุมพาหนะที่เข้ามาในราชอาณาจักรแจ้งและยื่นเอกสารต่อเจ้าพนักงานสาธารณสุขประจำด่านควบคุมโรคติดต่อระหว่างประเทศ พ.ศ. ๒๕๕๒มาตรา 3 ข้อ ๓ เพื่อประโยชน์ในการป้องกันและควบคุมโรคติดต่อระหว่างประเทศ กรณีมีเหตุอันสมควรหรือมีเหตุสงสัยว่าพาหนะใดมาจากท้องที่หรือเมืองท่าใดนอกราชอาณาจักรที่มีโรคระบาด ให้เจ้าของพาหนะหรือผู้ควบคุมพาหนะดังกล่าวแจ้งกำหนดวัน เวลามาตรา 3 และสถานที่ที่พาหนะนั้นจะเข้ามาถึงด่านควบคุมโรคติดต่อระหว่างประเทศต่อเจ้าพนักงานควบคุมโรคติดต่อประจำด่านควบคุมโรคติดต่อระหว่างประเทศ ตามหลักเกณฑ์และเงื่อนไข ดังต่อไปนี้ (๑) กรณีพาหนะทางน้ำ (ก) เรือเดินทะเลระหว่างประเทศมาตรา 3 ให้แจ้งไม่น้อยกว่ายี่สิบสี่ชั่วโมงก่อนพาหนะนั้นจะเข้ามาถึงด่านควบคุมโรคติดต่อระหว่างประเทศ ตามรายการเกี่ยวกับพาหนะที่จะเข้ามาในราชอาณาจักร รายงานสุขลักษณะของพาหนะทางน้ำ และเอกสารสำแดงสุขอนามัยของการเดินทางโดยพาหนะทางน้ำ (ข) เรือเดินลำน้ำระหว่างประเทศมาตรา 3 ให้แจ้งไม่น้อยกว่าหนึ่งชั่วโมงก่อนพาหนะนั้นจะเข้ามาถึงด่านควบคุมโรคติดต่อระหว่างประเทศ ตามรายการเกี่ยวกับพาหนะที่จะเข้ามาในราชอาณาจักร รายงานสุขลักษณะของพาหนะทางน้ำ และเอกสารสำแดงสุขอนามัยของการเดินทางโดยพาหนะทางน้ำ (๒) กรณีพาหนะทางบก (ก) รถไฟ รถโดยสารสาธารณะ และรถบรรทุกสินค้า และพาหนะทางบกอื่น ๆมาตรา 3 ให้แจ้งไม่น้อยกว่าหนึ่งชั่วโมงก่อนพาหนะนั้นจะเข้ามาถึงด่านควบคุมโรคติดต่อระหว่างประเทศ ตามรายการเกี่ยวกับพาหนะที่จะเข้ามาในราชอาณาจักร เว้นแต่กรณีต้นทางนอกราชอาณาจักรที่พาหนะนั้นจะเข้ามาในราชอาณาจักรใช้ระยะเวลาเดินทางไม่เกินหนึ่งชั่วโมง ให้แจ้งเมื่อพาหนะนั้นเข้ามาถึงด่านควบคุมโรคติดต่อระหว่างประเทศมาตรา 3 (ข) รถยนต์ส่วนบุคคลและรถพยาบาล ให้แจ้งเมื่อพาหนะนั้นเข้ามาถึงด่านควบคุมโรคติดต่อระหว่างประเทศ ตามรายการเกี่ยวกับพาหนะที่จะเข้ามาในราชอาณาจักร (๓) กรณีพาหนะทางอากาศ ได้แก่ เครื่องบิน เฮลิคอปเตอร์ และอากาศยานอื่นที่รับขนส่งทางอากาศ ให้แจ้งภายในสิบห้านาทีนับแต่พาหนะนั้นบินขึ้นเหนือพื้นดินมาตรา 3 ตามรายการเกี่ยวกับพาหนะที่จะเข้ามาในราชอาณาจักรมาตรา 4 ข้อ ๔ การแจ้งตามข้อ ๓ ให้ดำเนินการตามกฎหมายว่าด้วยการปฏิบัติราชการทางอิเล็กทรอนิกส์ ในกรณีที่มีเหตุไม่สามารถดำเนินการโดยวิธีการทางอิเล็กทรอนิกส์ได้ ให้ดำเนินการ ณ สถานที่หรือโดยวิธีการ ดังต่อไปนี้ (๑) แจ้งต่อเจ้าพนักงานควบคุมโรคติดต่อประจำด่านควบคุมโรคติดต่อระหว่างประเทศ ณมาตรา 4 ด่านควบคุมโรคติดต่อระหว่างประเทศที่พาหนะนั้นเข้ามาถึง (๒) แจ้งทางโทรสารตามหมายเลขโทรสารของด่านควบคุมโรคติดต่อระหว่างประเทศที่พาหนะนั้นเข้ามาถึง (๓) สถานที่อื่นหรือโดยวิธีการอื่นตามที่อธิบดีกำหนดโดยประกาศในราชกิจจานุเบกษามาตรา 5 ข้อ ๕ รายการเกี่ยวกับพาหนะที่จะเข้ามาในราชอาณาจักร รายงานสุขลักษณะของพาหนะทางน้ำ และเอกสารสำแดงสุขอนามัยของการเดินทางโดยพาหนะทางน้ำ ให้เป็นไปตามแบบที่อธิบดีกำหนดโดยประกาศในราชกิจจานุเบกษาให้ไว้ ณ วันที่ ๑๓ พฤศจิกายน พ.ศ. ๒๕๖๗ สมศักดิ์ เทพสุทิน รัฐมนตรีว่าการกระทรวงสาธารณสุขหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๙ วรรคสอง แห่งพระราชบัญญัติโรคติดต่อ พ.ศ. ๒๕๕๘ บัญญัติให้เจ้าของพาหนะหรือผู้ควบคุมพาหนะแจ้งกำหนดวัน เวลาและสถานที่ที่พาหนะนั้นจะเข้ามาถึงด่านควบคุมโรคติดต่อระหว่างประเทศต่อเจ้าพนักงานควบคุมโรคติดต่อประจำด่านควบคุมโรคติดต่อระหว่างประเทศ เมื่อมีเหตุอันสมควรหรือมีเหตุสงสัยว่าพาหนะนั้นมาจากท้องที่หรือเมืองท่าใดนอกราชอาณาจักรที่มีโรคระบาด ให้เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวงจึงจำเป็นต้องออกกฎกระทรวงนี้